home

PROBLEMA A RESOLDRE

La Rosa i la Marta treballen a una productora cinematogràfica a Los Angeles.

La seva feina consisteix en una sèrie infinita de tasques diverses relacionades amb la producció d’una pel•lícula: seleccionar guions, contractar directors, organitzar càstings, trobar exteriors, contractar tècnics de molt diversos tipus, dissenyar campanyes de promoció, controlar els pressupostos. ..

Aquesta setmana han rebut un encàrrec molt especial. Un grup d’inversors que no s’ha volgut identificar ha contractat la seva productora per tal que realitzin una pel•lícula amb una finalitat molt concreta.

Volen guanyar un Oscar.

La idea que els han presentat està molt poc definida. Aquest grup vol finançar una pel•lícula que guanyi un premi Oscar amb la idea de generar merchandising relacionat amb la pel•lícula que els hi produeixi beneficis directes i que els permeti introduir-se als canals de distribució d’aquests tipus de productes.

La feina de la Rosa i la Marta, doncs, comença ara. Hollywood és, sobretot, un negoci que, de tant en tant, deixa algun petit espai a l’art.